Cristina Lovin și Simona Raluca au fost delegate de EHF să arbitreze finala Ligii Campionilor la handbal feminin, conform anunțului făcut de forul continental.
EHF a anunțat, vineri, arbitrii delegați pentru duelurile din Final Four-ul Ligii Campionilor. Meciurile se vor desfășura în Ungaria, la Budapesta, în perioada 1-2 iunie.
Marea finală de pe 2 iunie va fi arbitrată de Cristina Lovin și Simona Raluca.
„Lovin și Stancu sunt un duo cu experiență internațională, care au oficiat și EHF Finals de la Graz de anul trecut, când s-au ocupat de una dintre semifinale, la Campionatul Mondial Feminin IHF din 2023 și la unul dintre Turneele Preolimpice, în Germania, în aprilie”, amintește EHF într-un comunicat de presă.
Semifinalele Ligii Campionilor sunt Esbjerg vs Gyor, respectiv Metz vs Bietigheim.
Campioana României a fost eliminată din Liga Campionilor în faza sferturilor de finală, după o dublă înfrângere cu Metz.
Ultima prezență a CSM București în Final Four-ul celei mai importante competiții intercluburi datează din 2018.
Ca urmare a eliminării din Liga Campionilor, antrenorul Adi Vasile ar urma să plece de la cârma „tigroaicelor” la finalul stagiunii.